黃重 (正德進士)

黄重，字子任，號毅斋，广东广州府南海縣人，民籍。

生平 
治《詩經》，行三，由國子生中式辛酉科（1501年）廣東鄉試第三十三名舉人，年三十一歲中式正德三年（1508年）戊辰科會試第四十五名，第三甲第九名進士。初授行人司行人，七年出使洛陽伊藩，八年出使辽东。九年六月擢户科给事中，巡视内十庫并光禄寺，十一年三月建言四事：一曰两京大臣迁转太骤，当重名器；一曰在外司府州县官升调不常，当久任用；一曰抚巡官论荐失实，当慎考核；一曰抽分衙门诛求太滥，当省榷课。又清理京畿内仓场。十三年夏四月升兵科右给事中，考选京卫武官，疏乞归省，丁艰服阕，起补吏科右给事中。嘉靖三年（1524年）四月升兵科左给事中，以議大禮被廷杖。八月升户科都给事中，五年充武举考官，六年入侍经筵，四月升南京太常寺少卿，八年四月以星变自陈致仕。嘉靖十八年卒，年六十二。著有《谏院疏畧》、《草堂存稿》存于家。

家族 
曾祖黄德蔭。祖黄金富。父黄安定。母曾氏。具庆下，兄會、敬、弟鸞。

参考资料 

南海人
弘治十四年辛酉科廣東鄉試舉人
明朝行人司行人
黄姓
明朝户科给事中
明朝吏科给事中
明朝兵科左給事中
明朝戶科都給事中
南京太常寺少卿